Polisie 'laks' om plaasmoordenaar vas te trek | Maroela Media
Maroela Media het vroeër berig Coetzee (62) se liggaam is deur een van sy dogters, Riëtte Atkins, die middag in die varkhok op sy plaas aangetref, nadat sy hom nie in die hande kon kry nie. Hy is vermoedelik met 'n graaf doodgeslaan.
Coetzee se kluis was met 'n slypmasjien oopgesny en 'n werker se paspoort en Coetzee se vuurwapen is gesteel. Sy twee selfone is ook gesteel.
Atkins het Maandag aan Maroela Media gesê die polisie sloer sedertdien met die ondersoek en maak geen daadwerklike plan om haar pa se moordenaar vas te trek nie.
"Ons is vas oortuig dit is die werker wat by my pa gewerk en ook op die plaas gebly het, wat agter sy moord sit," het sy gesê. "Een van die huurders wat ook op die plaas gebly het, het hom [die werker] nog daardie oggend by die varkhok gesien. Sedert die moord het hy en sy vrou verdwyn."
'n Polisieverslag wat in Maroela Media se besit is, dui ook aan dat die werker die enigste verdagte in die moordsaak is.
"Die polisie het 'n dag ná die moord die selfoon opgespoor by 'n adres in Musina, maar weke geneem om uiteindelik daarheen te ry. Hulle het teruggekom en bloot gesê daar bestaan nie so 'n adres nie," het sy gesê.
"Een aand in Augustus, toe ek my pa se foon skakel, het die foon weer eens net gelui. Ek het 'n SMS gestuur om te sê dat ek na hom soek. Ná 'n ruk het iemand my van my pa se selfoon af gebel, maar vinnig doodgedruk voordat ek kon antwoord. 'n Minuut daarna het die man my van 'n ander nommer gebel," het sy bygevoeg.
"Ek het vir hom gesê ek werk vir 'n werwingsagentskap en het werk vir hom. Ek het die nommer toe op my foon gestoor en kon op die persoon se WhatsApp-profiel sien dat dit wel die werker is wat vir my pa gewerk het. Ek het hierdie nommer en die foto op sy WhatsApp vergroot en uitgedruk en vir die polisie geneem. Ek het vir hulle gesê: 'Hier is die moordenaar, julle kan hom in hegtenis gaan neem'. Maar hulle het niks daaraan gedoen nie."
Volgens Atkins het die speurder wat aanvanklik aan die hoof van die moordsaak was, intussen bedank. Die dossier is ook nog nie amptelik aan iemand anders oorhandig nie. Dit maak dit vir haar nog moeiliker om navrae by die polisie beantwoord te kry. Sy beweer ook dat dit byna onmoontlik is om die bevelvoerder van die betrokke stasie in die hande te kry en dat haar vrae oor die saak meestal onbeantwoord bly.
Met Maroela Media se navraag aan die provinsiale polisiewoordvoerder het dit aan die lig gekom dat die saaknommer verkeerdelik as 'n saak van roof geregistreer is wat dit bemoeilik om die vordering van die saak na te gaan.
Maroela Media wag nog op kommentaar van die polisie.
Ja, hulle vermy dit om misdadiger te vang want dis swartmense en hulle kaders. More skiet hy n poliesman en dan tjank almal en wil hulle weer wettige wapens afneem. As die polisie net n slag wil leer om misdadigers te vang en op te hou om mense wat misdadigers te na kom te vervolg sal ons land ook n beter plek word.
Sorry jy is wit en al gee jy die moordenaar op n skinkbord vir die sapd gaan hy net weer uitkom want daar gaan nie genoeg bewyse wees nie kry die boeremag en gee hom vir hulle al manier om geregtigheid te laat geskied jammer maar as onself nie iets doen nie gaan die regering dit nie doen nie
Dit is weereens 'n bewys hoe onbevoeg die meeste van die SAPD se lede is, Daar is heelwat bekwame mense wat in die poste aangestel moet word, maar nou word die grootste korrupte skelm mense met geen kennis a.g.v regstellende aksie aangestel. Ons regstelsel sal nie regkom voordat dit skoon gevee word en soos in die ou dae beman word deur opgeleide bevoegde mense. Ek kan verstaan hoe gefrustreed hierdie arme familie moet wees. Sterkte hoop die skuldige word opgespoor en gepas gestraf word.
Ek is in die presiese bootjie, is ook aangeval en vir die dood gelos, het photos en inligting deur gegee polisie, my aanvaller het my self gewhatsapp na die aanval en die polisie doen absoluut niks nie, dis a jaar en a half later en ek is die een wat in vrees leef, hy weet waar ek bly, betrokke persoon gaan aan met sy lewe a kilometer van my af, dit help nie eers jy neem dit op met die minister en kommisarre en wie weet nog nie, hulle voel absoluut bokkerol.
Riëtte julle het profesionele hulp nodig. N polisie stasie of n speurafdeling is nie jou antwoord nie, daar moet druk van bo af kom en dit gebeur net as jy die regte invloed kan sneller. Kry n goeie prok en plaas druk met al jou feitlike bewyse wat deur graad R leerders verstaan word. Klop aan Afriforum se deur, die Openbare Beskermer en die Provinsiale kantoor. Dit gaan n tydsame proses wees. Kry vir jou n nota boek en skryf al die gebeure dag en datum van verloop van aktiwiteite. Moenie jou naam te openbaar nie want die blik… is… Lees meer »